钦定古今图书集成/历象汇编/乾象典/第050卷 > 造父
## 钦定古今图书集成/历象汇编/乾象典/第050卷 > 造父

按《星经》，“造父五星，在传舍南，主御之官。”

按：《史记天官书》《汉书天文志》俱不载。

按《晋书天文志》传“舍南河中五星曰造父，御官也，一
曰司马，或曰伯乐。”

按：《隋书天文志》同。

按《宋史天文志》：“造父五星，在传舍南，一曰在腾蛇北，
御官也，一曰司马，或曰伯乐，主御营马厩马乘辔勒。”
按《观象玩占》，“造父五星，在传舍南河中，御马之官也，
一曰西桥，一曰司马，一曰伯乐。”

按：《历学会通》：“造父主御天子御官也。”